पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में कोरोना के बढ़ते संक्रमण को देखते हुए सरकार ने एक बार फिर लॉकडाउन लगाया है। कोरोना संक्रमण को लेकर सरकार के लॉक डाउन की घोषणा के पहले दिन पुलिस सुबह से ही अलर्ट दिखी। बेवजह सड़कों पर निकलने वालो पर पुलिस ने लाठियां भी चटकाई। इसे लेकर बुधवार को प्रखंड क्षेत्र के सड़कों और बाजारों में सन्नाटा दिखा। दिन के 11 बजते ही बाजारों एवम सड़कों पर वीरानगी छा गया। जरूरी काम को छोड़ सभी घरों में कैद हो गए। प्रखंड के बाजिदपुर और मउ बाजारों सहित चौक चौराहे पर सन्नाटा पसरा रहा वही विद्यापतिधाम के बाजारों में कर्फ्यू जैसा नजारा बना रहा। प्रशासन की ओर से सीओ अजय कुमार, प्रशिक्षु डीएसपी सह थानाध्यक्ष अभय कुमार रंजन, बीडीओ प्रकृति नयनम के साथ एएसआई शंभू कुमार सिंह पेट्रोलिंग स्टाफ फ्लैग मार्च में शामिल हुए। वहीं गढसिसई, बाजिदपुर, मऊ बाजार, विद्यापतिनगर आदि जगहों सहित धार्मिक स्थलों में मार्च कर लोगो से कोरोना गाइडलाइन का पालन करने, कोरोना संक्रमण से बचने के लिए घरों में रहने, जरूरी पर बाहर निकलने पर मास्क का उपयोग करने की हिदायत प्रशासन द्वारा दी गई।
पुलिस ने निकाला फ्लैग मार्च, कहा- 11 बजे तक ही खोलें जरूरत की दुकानें
रोसड़ा| लॉकडाउन का पहला दिन। अहले सुबह ही पुलिस व प्रशासनिक अधिकारियों की टीम सड़क पर दिखाई देने लगी। एसडीओ ब्रजेश कुमार, डीएसपी सहरियार अख्तर,नप के कार्यपालक पदाधिकारी जय चन्द्र अकेला के नेतृत्व में सम्पूर्ण शहर की पेट्रोलिंग करते हुए ध्वनि विस्तारक यंत्र के माध्यम से लोगों के बीच जागरूकता अभियान चलाया।इस दौरान सुबह के समय सड़क पर खड़े लोगों को अनावश्यक रूप से घरो से नहीं निकले को कहा गया। अधिकारियों ने कहा कि नियमानुसार जिस दुकानों को खोलने की छूट दी गई है वह दुकान ही दुकान खोलें और दिन के 11 बजे बंद कर दें। ग्राहकों को बिना मास्क और दो गज दूरी का पालन किये दुकान पर खड़ा होने नहीं दें। इस दौरान अम्बेडकर चौक पर दुकान खोलकर सौदा बेच रहे दुकानदारों के खिलाफ सख्ती बरतते हुए दुकान बंद करवाया गया। इस वजह से सुबह से ही लोगों के बीच भय दिखा। इस दौरान राहगीरों से भी पुलिस की टीम ने सड़क पर निकले का कारण पूछा तो बेवजह मटरगश्ती कर रहे लोग खिसक गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn